stanford-oval/wikipedia huggingface dataset:
Hailuoto
Elinkeinot

Hailuodossa on määrällisesti eniten työpaikkoja terveys- ja sosiaalipalveluiden (noin 26 %) ja maa-, metsä- ja kalatalouden (22 %) toimialoilla. Työpaikkojen suhteellinen kasvu on ollut viime vuosina voimakkainta taiteen, viihteen ja virkistyksen toimialoilla. Hailuodon työpaikoista noin puolet sijoittuu yksityiselle ja puolet julkiselle sektorille. Hailuodon kunnassa asuvasta työikäisestä väestöstä noin puolet pendelöi eli käy työssä mantereella.
Yksityisen työnantajan työpaikoista 30 % on maa- ja metsätaloudessa. 23 % työpaikoista on kaupan, majoituksen ja ravitsemuksen alalla. Ainoastaan kahdessa muussa Pohjois-Pohjanmaan kunnassa maatalouden osuus on merkittävämpi yksityisen sektorin työpaikoista.
Liikenne

Hailuotoon ei ole kiinteää tieyhteyttä, vaan saarelle liikennöi säännöllisesti lautta Oulunsalon Riutunkarista. Talviaikaan saaren ja mantereen välillä kulkee myös Hailuodon jäätie. Vuodesta 1920 vuoteen 1968 yhteysaluksena toimi Hailuotolaiva, joka korvattiin Tiehallinnon Merituuli-lautalla. 1980-luvun alussa Hailuotoon liikennöi kokeiluluontoisesti ilmatyynyalus Larus. Nykyinen lauttayhteys on suhteellisen sujuva tilavilla Merisilta- ja Meriluoto-lautoilla, mutta pengertietä mantereelle Huikun ja Riutunkarin välille suunnitellaan. Lauttayhteys on osa seututietä 816, joka on myös Hailuodon tärkein sisäinen väylä ja ainoa kokonaan päällystetty tie saarella. Huikun lauttasatamasta on noin 21 kilometrin matka Hailuodon kirkolle ja noin 30 kilometrin matka tien päätepisteeseen Marjaniemeen.
Hailuodon julkinen liikenne on pääasiassa taksikuljetuksia, mutta seututien 816 läpi kulkee Oulun joukkoliikenteen linja 59 Marjaniemestä Oulunsalon kautta Ouluun arkisin kolme kertaa päivässä, lauantaisin kaksi kertaa päivässä ja sunnuntaisin kerran päivässä. Yleisimpinä juhlapyhinä ajetaan sunnuntaivuorot. Linja-auto hoitaa osittain myös postinjakelun kunnassa ja sitä liikennöi Oubus.
Liikenne > Lentokenttä

Noin kuusi kilometriä Hailuodon kirkonkylältä etelään sijaitsee pieni lentokenttä. Lentokentällä on sorakiitotie, jonka suunta on 06/24. Kiitotien pituus on 600 metriä ja leveys 60 metriä.
Kylät

Järventakusta, Kirkonkylä, Koivukylä, Marjaniemi, Ojakylä, Pöllä, Ulkokarvo, Vaski.lähde?
Aiheesta muualla

Kuvia tai muita tiedostoja aiheesta Hailuoto Wikimedia Commonsissa
Hailuodon kunnan kotisivut
Tilastokeskus – Hailuodon avainluvut
Tieliikelaitos – Hailuodon lauttapaikka (Arkistoitu – Internet Archive) (muun muassa aikataulut ja nettikamerat)
Marjaniemen Internet-kamera (Arkistoitu – Internet Archive)
Ylen Elävä arkisto: Elämää Hailuodossa 1960-luvulla
Hailuodon seurakunnan kotisivut
Hailuoto
| --- | --- |
Kylät ja alueet:   Kirkonkylä  Huikku  Järventakusta  Koivukylä  Marjaniemi  Ojakylä  Pöllä  Santonen  Ulkokarvo  Vaski 
Vesistöt ja vesialueet:   Haaralampi  Hannuksenlampi  Hannuksenrantalampi  Iso Sunijärvi  Kaakkurijärvi  Kangasjärvi  Kaunislampi  Kestinperä  Kurajärvi  Maasyvänlahti  Mäntylampi  Nuottajärvi  Ojakylänlahti  Pajuperänlampi  Pikku Sunijärvi  Pitkäjärvi  Potinlahti  Riestenkulju  Simpukkalampi  Syväkulju  Valkjärvi  Ämmänarkku 
Muuta Hailuotoon liittyvää:   Hailuotolaiva  Hyypänmäki  Kirkko  Vanha kirkko  Hiidenniemen pooki  Keskiniemen pooki  Kotiseutumuseo  Luotokeskus  Merisilta-lautta  Meriluoto-lautta  Marjaniemen majakka  Retkeilyreitit  Hailuodon lentokenttä  Hailuodon Panimo 
| n k Pohjois-Pohjanmaan maakunnan kunnat |
| --- | --- |
Nykyiset kunnat:  Alavieska  Haapajärvi  Haapavesi  Hailuoto  Ii  Kalajoki  Kempele  Kuusamo  Kärsämäki  Liminka  Lumijoki  Merijärvi  Muhos  Nivala  Oulainen  Oulu  Pudasjärvi  Pyhäjoki  Pyhäjärvi  Pyhäntä  Raahe  Reisjärvi  Sievi  Siikajoki  Siikalatva  Taivalkoski  Tyrnävä  Utajärvi  Vaala  Ylivieska 
Entiset kunnat:  Haukipudas  Himanka  Kestilä  Kiiminki  Kuivaniemi  Oulujoki  Oulunsalo  Paavola  Pattijoki  Piippola  Pulkkila  Rantsila  Rautio  Revonlahti  Ruukki  Saloinen  Temmes  Vihanti  Yli-Ii  Ylikiiminki 
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Saksa  Suomi (KANTO) 
Maantieteelliset:  MusicBrainz area 
Henkilöt:  Yle  Uppslagsverket Finland 
Tyypillistä metsämaisemaa Luodon osassa Hailuotoa.
Hailuodon maantielautat talvella 2013
Charles Hamelin
Aiheesta muualla

Kuvia tai muita tiedostoja aiheesta Charles Hamelin Wikimedia Commonsissa
| Auktoriteettitunnisteet  |
| --- | --- |
Kansainväliset:  VIAF  WorldCat 
Muut:  IdRef
Artur Kempa

| Artur Kempa |
| --- | --- |
 Artur Kempa, 2008
Henkilötiedot
Ammatti:  säveltäjä, kitaristi
Muusikko
Taiteilijanimi:  Art
Tyylilajit:  rock, hard rock, heavy metal, stoner metal, nu metal, post grunge
Soittimet:  kitara
Yhtyeet:  Black River, Soulburners, Wrinkled Fred
Levy-yhtiöt:  Mystic Production Jimmy Jazz Records
  [ Muokkaa Wikidatassa ] [ ohje ]  
Artur Kempa (s. 1977 Varsova, Puola) on puolalainen kitaristi ja säveltäjä, joka tunnetaan parhaiten yhtyeiden Wrinkled Fred, Soulburners ja Black River kitaristina.
Diskografia

Wrinkled Fred
Watch Them Drop Like Flies (2006,  Jadę Na Zielonym Koniu Projekt, Rockers Publishing)
Soulburners
Gonna Burn Your Soul (2008,  Jimmy Jazz Records)
Ride Again (2009,  SLB Records)
Black River
Black River (2008,  Mystic Production)
Black'n'Roll (2009,  Mystic Production)
Trash (2010,  Mystic Production)
| n k Black River |
| --- | --- |
 Maciej Taff  Orion  Daray  Kay  Art 
Studiolbumit:  Black River  Black’n’Roll  Trash  Humanoid 
Kokoelmat:  Trash 
Katso myös:  Neolithic  Rootwater  Vesania  Dimmu Borgir  Behemoth  Hunter 
Neolithic
| Maciej Taff • Kay • Art • Orion • DarayNick Wolverine • Mirosław Szymańczak • Krayan • Michał Sarnowski • Tomasz Włodarski • Janusz Jastrzębowski • Rekin • Robert Bielak • Michał Stefaniak • Włodek Tyll |
| --- | --- |
Studioalbumit:  For Destroy the Lament • My Beautiful Enemy
EP:t:  Neolithic • Team 666
Demot:  Terpsychora • The Personal Fragment of Life
Katso myös:  Vesania • Black River • Blindead • Rootwater • Behemoth
| --- | --- |
Auktoriteettitunnisteet: Taiteenala :  MusicBrainz
Ahveniston hyppyrimäet

| Ahveniston hyppyrimäet |
| --- | --- |

Sijainti
Paikkakunta:   Hämeenlinna, Suomi
Koordinaatit:  61°00′00″N, 024°25′00″E
Avattu:  17.3.1925
Remontoitu:  1968
Suljettu:  1995
Muut mäet:  K20
Seura:  Hämeenlinnan Hiihtoseura
Ahveniston hyppyrimäki

K-piste:  79 metriä
Mäkiennätys:  82,0 metriä  Vesa Hakala
Avattu:  1968
Suljettu:  1995
Muovitus:  Ei
Tornin korkeus:  47 m
K40
K-piste:  40 metriä
Avattu:  1968
Suljettu:  1995
Muovitus:  Ei
K35
K-piste:  35 metriä
Avattu:  1968
Suljettu:  1995
Muovitus:  Ei
Ahveniston hyppyrimäet oli neljän hyppyrimäen muodostama mäkihypyn suorituspaikka Hämeenlinnan Pullerinmäellä, lähellä Ahvenistoa.
Ahveniston hyppyrimäki

1950-luvun lopulla Hämeenlinna hyväksyi alustavan suunnitelman 70 metrin hyppyrimäen rakentamisesta. Ahveniston hyppyrimäki valmistui vuonna 1968 ja mäessä järjestettiin vuoden 1968 normaalimäen SM-kilpailut. Viimeiset hypyt mäestä hypättiin vuonna 1995, jonka jälkeen hyppyritorni on ollut seinäkiipeilijöiden käytössä. Tornin huipulla on myös muun muassa puolustusvoimien sekä radioamatöörien antennejalähde?.
Hämeenlinnan Hiihtoseura järjesti mäessä muutaman kerran mäkihypyn ja yhdistetyn SM-kilpailut sekä yleisessä, että nuorten sarjoissa. Vuosittain mäessä järjestettiin kansalliset mäkikilpailut ja 1970-luvulla kansainväliset kilpailut Salpausselän kisoja edeltävällä viikolla iltakilpailuina, joissa oli usein mukana sen aikaisia maailman huippuhyppääjiä.
Mäkihypyn tyyli- ja välinekehityksen myötä Ahveniston hyppyrimäen profiili kävi vanhanaikaiseksi, eikä siitä ole hypätty talven 1995 jälkeen. Mäkeä on esitetty purettavaksi muutaman kerran, mutta ehdotukset eivät ole menneet Hämeenlinnan kaupungin budjettikäsittelyssä vielä läpi.
K20

Neljä kuukautta Hämeenlinnan Hiihtoseuran perustamisesta valmistui ensimmäinen Ahveniston hyppyrimäki ja ensimmäiset hypyt hypättiin mäessä 17. maaliskuuta 1925. Avajaisissa herra Palmroos hyppäsi mäkiennätykseksi 22,5 metriä. Loppiaisena 1926 pidettiin mäen vihkiäiskilpailu. Katsojia vihkiäiskilpailuissa oli 2 000.
Aiheesta muualla

Kaitafilmiä hyppyrimäen rakennusvaiheesta
Kuvia hyppyrimäen nykyisestä tilanteesta
Theodor Bergelund

Theodor Bergelund (11. huhtikuuta 1838 Raisio – 28. tammikuuta 1895 Pariisi, Ranska) oli suomalainen juristi, esittelijäsihteeri ja valtioneuvos.
Theodor Bergelundin vanhemmat olivat Raision kappalainen, varapastori Henrik Johan Bergelund (1807–1854) ja Karolina Wilhelmina Brundin (k. 1852). Hän pääsi ylioppilaaksi Turun kymnaasista 1858 ja valmistui Helsingin yliopistosta filosofian kandidaatiksi ja maisteriksi 1864 sekä molempien oikeuksien kandidaatiksi 1870. Bergelund sai varatuomarin arvon 1871.
Bergelund oli Helsingin raastuvanoikeudessa rikosasiain notaarina vuodesta 1871 ja vuonna 1872 hänet nimitettiin senaatin valtionvaraintoimituskuntaan kanslistiksi sekä vuonna 1878 protokollasihteeriksi senaatin yleiseen kansliaan. Bergelund oli viimeksi senaatin yleisen kanslian esittelijäsihteerinä 1881–1891 eroten sitten virasta terveydellisistä syistä. Hän sai valtioneuvoksen arvon 1890. Viimeiset vuotensa Bergelund vietti heikon terveytensä vuoksi Etelä-Euroopassa ja hän asui viimeksi Pariisissa, missä hän kuoli tammikuussa 1895 ja haudattiin sinne.
Bergelund oli vuoden 1872 valtiopäivillä lakivaliokunnan sihteerinä. Esittelijäsihteerinä ollessaan Bergelund valmisteli useita lakiehdotuksia, joista viimeisin oli ehdotus Suomen perustuslakien yhteensovittamisesta. Hän toimi useita vuosia Helsingin rahatoimikamarin puheenjohtajana. Bergelund perusti Helsinkiin myös tynnyreitä ja muita astioita valmistaneen tehtaan. Oleskellessaan vuonna 1892 Afrikassa Bergelund kirjoitti sieltä sarjan matkakirjeitä, jotka julkaistiin Uusi Suometar-lehdessä.
Casey Wellman

| Casey Wellman |
| --- | --- |

Henkilötiedot
Syntynyt: 18. lokakuuta 1987 (ikä 37) Brentwood, CA, Yhdysvallat
Kansalaisuus:   Yhdysvallat
Jääkiekkoilija
Lempinimi:  Welly
Pelipaikka:  keskushyökkääjä
Maila:  oikea
Pituus:  183 cm
Paino:  81 kg
Pelaajaura
Pääsarjaura:  2010–2022
Seurat:  Minnesota Wild (NHL) Houston Aeros (AHL) Connecticut Whale (AHL) San Antonio Rampage (AHL) Hershey Bears (AHL) Washington Capitals (NHL) Spartak Moskova (KHL) Frölunda HC (SHL) HK Sotši (KHL) Rapperswil-Jona Lakers (NL) HC Davos (Spengler Cup) Kunlun Red Star (KHL) Kärpät (SML)
Casey Jay Wellman (s. 18. lokakuuta 1987 Brentwood, Kalifornia, Yhdysvallat) on yhdysvaltalainen entinen jääkiekkoilija. Hän oli pelipaikaltaan keskushyökkääjä, mutta Wellman osasi pelata myös laidassa. Hän laukoi oikealta. Wellman pelasi urallaan yhteensä 54 NHL:n runkosarjaottelua Minnesota Wildissa ja Washington Capitalsissa tehden niissä tehot 6+10=16. Suurimman osan Pohjois-Amerikan-vuosistaan hän pelasi kuitenkin AHL:ssä. Wellman pelasi myöhemmin sekä KHL:ssä, Sveitsissä, Ruotsissa että Suomessa. Hän voitti SHL-joukkue Frölunda HC:ssä Mestarien liigan mestaruuden vuonna 2017.
Ura > Seuraura > Juniori- ja yliopistovuodet

Wellman kävi high schoolin Cranbrook-Kingswood Upper Schoolissa. USHL-joukkue Cedar Rapids RoughRiders varasi hänet 179. pelaajana kesällä 2006. Wellman siirtyi joukkueeseen kaudeksi 2006–2007. Kaudella 2007–2008 hän oli RoughRidersin paras maalintekijä ja toiseksi paras pistemies Doug Jonesin jälkeen.
Vuosina 2008–2010 Wellman kävi Massachusettsin yliopistoa Amherstissa. Freshman-vuotensa 2008–2009 päätteeksi hänet valittiin Hockey Eastin tulokkaiden tähdistökentälliseen. Kaudella 2009–2010 Wellman oli UMassin paras maalintekijä ja toiseksi paras pistemies James Marcoun jälkeen tehoilla 23+22=45. Hän sijoittui Hockey Eastin maalipörssissä kolmanneksi ja jakoi pistepörssin seitsemännen sijan Boston Collegen Joe Whitneyn ja Merrimackin Stéphane Da Costan kanssa. Wellman valittiin kauden päätteeksi sarjan akateemiseen tähdistökentälliseen.
Ura > Seuraura > NHL-sopimus ja ammattilaisura Pohjois-Amerikassa

Maaliskuussa 2010 NHL-varaamaton Wellman teki kaksivuotisen tulokassopimuksen Minnesota Wildin kanssa. Hän liittyi seuran NHL-joukkueen vahvuuteen jo samana keväänä. Wellman teki NHL-debyyttinsä 19. maaliskuuta 2010 vieraissa Columbus Blue Jacketsia vastaan. Hän sai ottelussa jääaikaa 10.14 minuuttia ja Wellman sai myös syöttöpisteen Chuck Kobasew'n tekemään maaliin. Wellman teki NHL-uransa avausmaalin runkosarjan päätöskierroksella 10. huhtikuuta 2010 Dallas Starsia vastaan. Hän pelasi kevään aikana NHL:ssä kaikkiaan 12 runkosarjaottelua tehopistein 1+3=4.
Kauden 2010–2011 Wellman pelasi suurimmaksi osaksi AHL-joukkue Houston Aerosissa, jossa hänen tulokaskautensa toi 42 runkosarjaottelussa tehot 14+21=35 ja 24 playoff-ottelussa tehot 6+5=11. Wellman pelasi kauden aikana Wildin NHL-joukkueessa 15 runkosarjaottelua tehopistein 1+1=2. Heinäkuussa 2011 hän teki seuran kanssa vuoden mittaisen ja kaksisuuntaisen jatkosopimuksen. Wellman pelasi alkukauden 2011–2012 suurimmaksi osaksi farmijoukkue Aerosissa ja sai NHL:n puolella tililleen 14 runkosarjaottelua tehopistein 2+5=7, kunnes siirtotakarajalla helmikuussa 2012 Wild kauppasi hänet New York Rangersiin vaihdossa hyökkääjä Erik Christenseniin ja kesän 2013 seitsemännen kierroksen varausvuoroon. Wellman pelasi koko loppukautensa Rangersin farmijoukkue Connecticut Whalessa. Hän oli pudotuspeleissä tehoilla 4+5=9 joukkueen paras syöttäjä ja Wellman jakoi sisäisen pistepörssin voiton Marek Hrivíkin kanssa. Toukokuussa 2012 Rangers kutsui hänet NHL-joukkueensa harjoitusvahvuuteen loukkaantumisten varalta, mutta Wellman ei kuitenkaan saanut siellä peliaikaa.
Heinäkuussa 2012 Rangers kauppasi Wellmanin pelaajaoikeudet Florida Panthersiin vaihdossa kesän 2014 viidennen kierroksen varausvuoroon. Vajaa viikko myöhemmin hän teki Panthersin kanssa vuoden mittaisen ja kaksisuuntaisen sopimuksen. Hän pelasi alkukauden 2012–2013 osaksi NHL:n työsulunkin vuoksi AHL-joukkue San Antonio Rampagessa, kunnes Panthers kauppasi Wellmanin Washington Capitalsiin vaihdossa hyökkääjä Zach Hamilliin tammikuun 2013 lopulla. NHL:n työsulku oli jo päättynyt ennen siirtoa, mutta Wellman pelasi koko loppukauden kuitenkin farmissa Hershey Bearsin paidassa. Hänet kutsuttiin kertaalleen Capitalsin NHL-joukkueeseen helmikuussa, mutta Wellman ei kuitenkaan saanut peliaikaa ja hänet lähetettiin kaksi päivää myöhemmin takaisin farmiin. Maaliskuussa 2013 Wellman teki kaksivuotisen ja kaksisuuntaisen jatkosopimuksen Capitalsin kanssa.
Kauden 2013–2014 Wellman pelasi suurimmaksi osaksi Hershey Bearsin AHL-joukkueessa, jonka toiseksi paras maalintekijä hän oli Jeff Taffen jälkeen 18 osumallaan. Hän pelasi kauden aikana Capitalsin NHL-joukkueessa 18 runkosarjaottelua tehopistein 2+1=3. Kauden 2014–2015 Wellman pelasi kokonaan Bearsissa. Hän jakoi joukkueen sisäisen maalipörssin voiton Stanislav Galijevin kanssa ja sijoittui sisäisessä pistepörssissä toiseksi Tim Kennedyn jälkeen tehoilla 25+29=54.
Ura > Seuraura > Siirtyminen Eurooppaan

Wellman siirtyi kaudeksi 2015–2016 vuoden mittaisella sopimuksella KHL-joukkue Spartak Moskovaan. Kaudeksi 2016–2017 hän siirtyi vuoden mittaisella sopimuksella Ruotsin SHL-liigan Frölunda HC:hen. Wellman jakoi tehoilla 14+19=33 joukkueen sisäisen maalipörssin voiton Carl Grundströmin kanssa ja hän sijoittui sisäisessä pistepörssissä kolmanneksi. Wellman sijoittui myös koko liigan pudotuspelien pistepörssissä toiseksi edellään vain Brynäs IF:n Kevin Clark. Hän voitti myös tehoilla 8+6=14 koko Mestarien liigan maalipörssin ja Wellman jakoi pistepörssin voiton joukkuetoverinsa Joel Lundqvistin kanssa. Finaaliottelussa 7. helmikuuta 2021 tšekkiläistä HC Sparta Prahaa vastaan hän teki kaksi maalia, joista ensimmäinen syntyi ylivoimalla. Frölunda voitti ottelun jatkoajalla lukemin 4–3 ja joukkueen turnaus päättyi CHL:n mestaruuteen.
Kaudeksi 2017–2018 Wellman siirtyi vuoden mittaisella sopimuksella KHL-seura HK Sotšiin. Hän oli tehoilla 10+21=31 joukkueen toiseksi paras pistemies Eric O’Dellin jälkeen. Wellmanin kausi päättyi kuitenkin jo tammikuussa 2018.
Wellman siirtyi kaudeksi 2018–2019 vuoden mittaisella sopimuksella Sveitsin National Leaguen Rapperswil-Jona Lakersiin. Hän voitti runkosarjassa viimeiseksi jääneen joukkueen sisäisen piste- ja maalipörssin tehoilla 17+9=26. Karsintasarjassa Wellman oli Lakersin paras pistemies ja syöttäjä tehoilla 2+7=9. Joulukuussa 2018 hän teki seuran kanssa vuoden mittaisen jatkosopimuksen. Kaudella 2019–2020, joulukuussa 2019 Lakers lainasi Wellmanin ja Danny Kriston Spengler Cupin isäntäjoukkue HC Davosiin turnauksen ajaksi. Helmikuussa 2020 hän teki loppukauden kattavan sopimuksen SC Bernin kanssa, kun Lakers hankki hyökkäykseensä Tom Pyattin. Wellmanin siirto kuitenkin kariutui, kun hän ei läpäissyt lääkärintarkastusta.
Syyskuussa 2020 Wellman teki vuoden mittaisen ja kaksisuuntaisen sopimuksen KHL:n kiinalaisseura Kunlun Red Starin kanssa.
Kaudeksi 2021–2022 Wellman siirtyi kaksivuotisella sopimuksella SM-liigajoukkue Oulun Kärppiin. Joulukuussa 2021 hän joutui yli kahdeksaksi viikoksi sivuun leikkaushoitoa vaatineen vamman vuoksi. Wellmanin kausi osoittautui lopulta pettymykseksi, kun hän teki 35 pelaamassaan ottelussa vain 13 tehopistettä. Wellmanilla oli loppukaudella vaikeuksia mahtua kokoonpanoon, eikä hän saanut peliaikaa enää pudotuspeleissä. Kauden jälkeen Wellmanin sopimus purettiin yhteisymmärryksessä huhtikuussa 2022.
Toukokuussa 2022 Wellman ilmoitti omalla Instagram-tilillään lopettavansa pelaajauransa.
Ura > Maajoukkueura

Wellman edusti Yhdysvaltoja Deutschland Cupissa vuonna 2015.
Muuta

Wellmanin isä Brad on entinen MLB-tason baseballpelaaja.
Chilen senaatti

| Chilen senaatti |
| --- | --- |
 
Tyyppi
Tyyppi:  ylähuone
Johto
Puheenjohtaja:  Álvaro Elizalde
Kokoonpano
Edustajia:  50
 
Puolueet:  Hallitus      PCCh (2)       FREVS (2)       RD (1)       PS (7)       PPD (6) Oppositio      RN (11)       UDI (9)       EVÓPOLI (3)       PLR (2)       DC (3)       Dem. (2)       Sit. (1)
Vaalit
Viimeisimmät vaalit:  21. marraskuuta 2021
Kokouspaikka
  Valparaíso, Chile
Kotisivut
 https://www.senado.cl/
Chilen senaatti (esp. Senado de Chile) on Chilen kansalliskongressin ylähuone. Se koostuu 50 vaaleilla valitusta senaattorista. Senaattorin virkakausi kestää 8 vuotta, mutta vaalit pidetään 4 vuoden välein siten, että senaattoreista vaihtuu aina puolet kerrallaan. Senaattorinvaalit toteutetaan suhteellisella vaalitavalla, ja maa on jaettu 15 vaalipiiriin.
Maassa on käytännössä sukupuolikiintiöt, sillä puolueiden ehdokaslistoilla ei saa olla enempää kuin 60 % vain miehiä tai naisia. Lisäksi senaattoriehdokkaiden tulee täyttää seuraavat ehdot:
Vähintään 35-vuotias
Chilen kansalainen
Suorittanut vähintään toisen asteen tutkinnon tai vastaavan
Asunut edustamassaan vaalipiirissä vähintään 3 vuotta
Senaatin työtä voi seurata TV Senado -nimiseltä kanavalta.
Marraskuusta 2021 alkaen senaatin puhemiehenä on toiminut sosialistipuoluetta edustava Álvaro Elizalde.
Juovahaukkakala

| Juovahaukkakala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Aurinkoahvenkalat Centrarchiformes
Heimo::  Haukkakalat Cirrhitidae
Suku::  Paracirrhites
Laji::  arcatus
Kaksiosainen nimi
 Paracirrhites arcatus  (Cuvier, 1829) 
Katso myös
   Juovahaukkakala Wikispeciesissä   Juovahaukkakala Commonsissa 
Infobox OKVirheellinen NIMI-arvoIUCN-testi OK: 
Juovahaukkakala (Paracirrhites arcatus) on haukkakaloihin kuuluva kalalaji. Lajia tavataan indopasifiselta merialueelta.
Koko ja ulkonäkö

Juovahaukkakala kasvaa useimmiten 9–14 cm pitkäksi. Kalasta on useita värimuotoja muun muassa ruskehtavanpunainen ja tummanruskea muoto. Yhteistä eri muodoille on silmän oleva hevonsenkenää muistuttava oranssi kaari ja kiduskannen alaosan sini-oranssi raidoitus. Juovahaukkakala takaruumiissa kulkee keskiviivan kulkee usein valkoinen tai vaaleanpunainen juova. Selkäevässä on useita sukastupsuja.
Levinneisyys ja elintavat

Juovahaukkakalan levinneisyysalue on laaja ja ulottuu Afrikan itärannikolta Japaniin, Australiaan, Havaijilve ja Pitcairnsaarille. Lajin elinympäristöä ovat koralliriutat. Kala liikkuu yksin ja sen ravintoa ovat pienet kalat ja äyriäiset.
Juovahaukkakalaa voidaan pitää akvaarioissa.
Charles Harrelson

Charles Harrelsonin pidätyskuva vuodelta 1960.
Charles Voyde Harrelson (23. heinäkuuta 1938 – 15. maaliskuuta 2007) oli yhdysvaltalainen palkkamurhaaja. Hänen poikansa on näyttelijä Woody Harrelson (s. 1961).
Rikollisura

Harrelsonia syytettiin vuonna 1968 Texasissa tapahtuneesta Sam Degelian murhasta. Harrelson vapautettiin syytteistä, koska eräs yökerholaulaja väitti Harrelsonin olleen hänen seurassaan murhahetkellä.
Harrelson tuotiin uudelleen oikeuden eteen vuonna 1974. Todistajana viimeksi toiminut yökerholaulaja oli lähtenyt Arubaan. Tämän vuoksi Harrelson katsottiin syylliseksi ja tuomittiin 15 vuoden vankeusrangaistukseen. Harrelson vapautui hyvän käytöksen vuoksi jo viiden vuoden kuluttua.
Harrelson ampui 250 000 dollarin palkkiota vastaan käräjätuomari John Howland Wood Jr:n tämän kotitalon läheisellä pysäköintialueella San Antoniossa 29. toukokuuta 1979. Murhan tilasi huumerikollinen Jamiel ”Jimmy” Alexander Chagra.
Harrelson väitti oikeudessa ottaneensa syyn tuomari Woodin murhasta niskoilleen saadakseen valtavat palkkiorahat, mutta kiisti toteuttaneensa murhan. Todisteita häntä vastaan pidettiin kuitenkin riittävinä ja Harrelson sai elinkautisen vankilatuomion. Oikeus katsoi myös, että Jamiel Chagran veli Joel Chagra osallistui tuomari Woodin murhaamiseen. Joel Chagra sai 10 vuoden vankeustuomion.
Jamiel Chagra väitti vuonna 2003 vankilasta vapauduttuaan, että Harrelson ei ampunut Woodia. Chagra ei maininnut murhaajan nimeä, mutta väitti tämän olevan jo kuollut. Harrelsonin poika, Woody, yritti monta vuotta saada isälleen uutta oikeudenkäyntiä, sillä hänen mielestään tuomari Woodin murhaoikeudenkäynti ei ollut oikeudenmukainen.
Harrelson yritti karata Atlantan vankilasta vuonna 1996. Tämän vuoksi hänet siirrettiin huipputurvalliseen ADX Florence -vankilaan, jossa hän muidenkin kyseisen vankilan vankien tapaan vietti 23 tuntia vuorokaudesta tiiviissä sellissä.
Kuolema

Harrelson löydettiin elottomana sellistään 15. maaliskuuta 2007. Kuolinsyyksi ilmoitettiin sydänkohtaus.
Väitökset John F. Kennedyn salamurhaan osallistumisesta

Harrelson väitti osallistuneensa Yhdysvaltain presidentti John F. Kennedyn salamurhaan marraskuussa 1963.
V. L. Cajander

Victor Leonhard Cajander (2. tammikuuta 1837 Loviisa – 3. joulukuuta 1891 Porvoo) oli suomalainen rehtori ja päätoimittaja.
Cajanderin vanhemmat olivat merikapteeni Karl Adolf Cajander ja Eva Stina Skog. Hän pääsi ylioppilaaksi 1858 Porvoon kymnaasista ja opiskeli Helsingin yliopistossa luonnontieteitä ja etenkin kasvitiedettä. Cajander teki opintomatkan ulkomaille ja toimi sitten puutarhamestarina yliopiston kasvitieteellisessä puutarhassa.
Cajander oli opettajana Porvoon ala-alkeiskoulussa ja sittemmin reaalikoulussa vuodesta 1871 alkaen ja hän oli myös reaalikoulun rehtorina. Hän oli lisäksi Borgåbladet-lehden päätoimittajana 1872–1886 ja avusti Folkvännen-lehteä.
Julkaisuja

Nyland. Pennibibliothek för swenska allmogen i Finland / utgifwet af nyländingar 17. Edlund, Helsingfors 1869
Om några nyttiga wäxters odling och anwändning. Pennibibliothek för swenska allmogen i Finland / utgifwet af nyländingar 22. Holm, Helsingfors 1871